12:2, 5—Ke ka ntlha yang fa go tshola ngwana go ne go dira gore mosadi a “itshekologe”? Dirwe tsa tsalo di ne di diretswe go fetisa botshelo jo bo itekanetseng jwa motho. Le fa go ntse jalo, ka ntlha ya bosaitekanelang jo re bo ruileng, botshelo jo bo sa itekanelang le boleo bo ne jwa fetisediwa mo ngwaneng. Dinako tsa go ‘itshekologa’ tse di neng di amana le go tshola ngwana, le dilo tse dingwe, tse di tshwanang le go bona kgwedi le go tswa peo, di ne di dira gore Baiseraele ba gakologelwe boemo jono jwa go sa itekanelang jo re bo ruileng. (Lefitiko 15:16-24; Pesalema 51:5; Baroma 5:12) Melao e e neng e amana le go intlafatsa e ne e tla thusa Baiseraele go lemoga gore ba ne ba tlhoka setlhabelo sa thekololo go bipa boleo jwa batho le go busetsa batho mo boitekanelong. Ka jalo Molao o ne wa nna “mogogi [wa bone] . . . yo o isang kwa go Keresete.”—Bagalatia 3:24.